[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000007", "text": "Neuadd Fwyd y Ffair Aeaf"}, {"text_idx": "#000009", "text": "Mae hi heddiw\u2019n union 100 diwrnod tan ddigwyddiad cyntaf y flwyddyn CAFC, yr W\u0302yl Tyddyn a Chefn Gwlad. Ar o\u0302l cael ei chanslo oherwydd y pandemig coronafeirws hon fydd yr W\u0302yl Tyddyn a Chefn Gwlad gyntaf er 2019, ac mae\u2019r Gymdeithas yn gyffrous i fod yn croesawu ymwelwyr yn o\u0302l i Faes y Sioe y Gwanwyn yma sy\u2019n dod."}, {"text_idx": "#000010", "text": "Yn digwydd ar yr 21ain-22ain Mai, mae\u2019r digwyddiad penwythnos o hyd yn ddathliad o fywyd gwledig a byw yn y wlad gyda gweithgareddau cadw tyddyn wrth ei galon. Gyda rhaglen orlawn o gystadlaethau da byw a cheffylau, arddangosfeydd a gweithgareddau, mae yna rywbeth i bawb ei fwynhau. Eleni rydym yn croesawu\u2019r arbenigwraig garddio a\u2019r cyflwynydd teledu, Charlie Dimmock i gyflwyno sgwrs ar Fywyd Gwyllt a Dw\u0302r ar y dydd Sadwrn, felly gwnewch yn siw\u0302r eich bod yn bachu tocyn oddi ar ein gwefan i\u2019r digwyddiad gwych yma!"}, {"text_idx": "#000012", "text": "Bydd y Ganolfan Tyddynwyr yn dal i fod yn brif fan galw i\u2019r rheini sydd arnynt eisiau cael gwybod mwy am ffordd o fyw y tyddynnwr. Fel ag yn y blynyddoedd blaenorol, bydd yna wybodaeth ddefnyddiol a sgyrsiau i gymryd rhan ynddynt, a \u2018Hwb y Tyddynnwr\u2019 \u2013 llecyn cymdeithasol i gwrdd a\u0302 thyddynwyr eraill, i rannu gwybodaeth a chael cyngor i\u2019r rheini sydd ond yn dechrau. Canolfan y Tyddynwyr fydd y lle delfrydol i ymorol am gyflenwad o\u2019r hanfodion o\u2019r stondinau masnach ag iddynt thema amaethyddol a thema cadw tyddyn \u2013 pa un a ydych yn chwilio am ia\u0302r neu ddwy i ychwanegu at eich haid, bwced newydd neu beiriant efallai, byddwch yn sicr o ddod o hyd i\u2019r hyn sydd arnoch ei angen yn yr W\u0302yl."}, {"text_idx": "#000014", "text": "Bydd yr holl atyniadau a\u2019r ardaloedd arferol yma unwaith eto ichi eu mwynhau. Crwydrwch yr Ardal Bywyd Gwledig, sy\u2019n rhoi lle amlwg i\u2019r bandstand, i\u2019r Prif Sioe Gw\u0302n Agored, i\u2019r cystadlaethau coedwigaeth, gweithgareddau cefn gwlad a chwaraeon a chystadlaethau ac arddangosiadau Cymdeithas Saethu a Chadwraeth Prydain (BASC). Darganfyddwch y Parth Gwla\u0302n, sy\u2019n cynnal cystadlaethau trin gwla\u0302n, stondinau masnach ac arddangosiadau, yn cynnwys cneifio a\u0302 gwellaif, nyddu a gwehyddu. Mae\u2019r atyniadau eraill yn cynnwys Marchnad Rad Pethau o Dras, Neuadd Grefftau ac Addysg a gweithgareddau\u2019r Fyddin Brydeinig."}, {"text_idx": "#000016", "text": "Am arddangos neu gymryd rhan yn y cystadlaethau?"}, {"text_idx": "#000017", "text": "Cynigion Da Byw a Cheffylau \u2013 yn agor 1af Mawrth, yn cau 4ydd Ebrill 2022.\nCystadleuaeth trin gwla\u0302n \u2013 yn agor 22ain Mawrth, yn cau 29ain Ebrill 2022.\nPrif Sioe Gw\u0302n Agored \u2013 Cynigion yn agor yn awr. Cynigion post yn cau 11eg Ebrill, a cheisiadau ar-lein yn cau 3ydd Mai 2022."}, {"text_idx": "#000018", "text": "Ewch i\u2019n gwefan am wybodaeth neu fanylion sut i gystadlu. Bydd mwy o fanylion am y cystadlaethau a\u2019r atodlenni\u2019n cael eu rhyddhau yn y man."}, {"text_idx": "#000019", "text": "Mae tocynnau ar gyfer yr W\u0302yl Tyddyn a Chefn Gwlad ar werth yn awr trwy ein gwefan. Mae tocyn dydd i oedolyn yn costio \u00a316, mae tocyn plentyn (5-16 oed) yn costio \u00a35 ac mae plant dan 5 yn cael mynd am ddim."}, {"text_idx": "#000020", "text": "I gael mwy o wybodaeth am y digwyddiad ewch i\u2019n gwefan ar / ."}]